[{"text_idx": "#000001", "text": "Txostenak, Kontu argiak, Auditoria-txostenak, Sektorearen txostena..."}, {"text_idx": "#000004", "text": "Garapenerako politiken koherentzia eta garapen jasangarriko agenda"}, {"text_idx": "#000008", "text": "Bilbon egindako \u201cHaurtzaroa eta nerabezaroa hizpide. Udal eta foru hauteskundeak 2023\u201d topaketan, EAJ/PNV, EH Bildu, PSE-EE, Elkarrekin Podemos-IU eta PP alderdietako ordezkariek Euskadiko haurren eta nerabeen beharrak aztertu dituzte, eta beren hauteskunde-programetan ongizatea hobetzeko eta eskubideak babesteko proposatzen dituzten neurriei buruz galdetu diete. Lau erakunde antolatzaileek Euskadin haurtzaroaren eta nerabezaroaren arloan aurrera egiteko kontuan hartu beharreko 10 puntu biltzen dituen manifestu bat irakurri dute."}, {"text_idx": "#000010", "text": "Lau erakundeek nabarmendu dute haurren eta nerabeen eskubideak eta ongizatea babesteak, inor atzean ez uzteko agindupean, tokiko politika publikoan funtsezko lekua izan behar duela. Gainera, adierazi dute erakunde horiek haurren eta nerabeen bizitza hobetzeko neurriak hartzeko betebehar negoziaezina dutela, Haurraren eta Nerabeen Eskubideei buruzko Konbentzioan ezarritakoaren arabera."}, {"text_idx": "#000011", "text": "Haurrek eta nerabeek ez dute hauteskundeetan parte hartzen, baina hauteskundeetan erabakitzen dena oso lotuta dago haien eskubideekin eta egungo eta etorkizuneko ongizatearekin. Horregatik, 2023ko udal eta foru hauteskunde hauekin irekitzen den ziklo politiko eta legegilea aukera paregabea da haurrak erabakien erdigunean jartzeko."}, {"text_idx": "#000012", "text": "Etorkizuna diseinatzeko une erabakigarria da; izan ere, haurtzaroan eta nerabezaroan inbertitzea funtsezkoa da egungo eta etorkizuneko euskal belaunaldien garapen jasangarrirako. Gainera, gizarte kohesionatu bat lortzeko, ekitatea egon behar da garapen horren oinarrian."}, {"text_idx": "#000014", "text": "Planteatutako gaiak honako hauek izan dira: hasteko, haurtzaroari eta nerabezaroari dagokienez alderdi bakoitzaren hauteskunde-proposamen nagusiak; ondoren, Haurtzaroaren eta Familiaren Euskal Ituneko konpromiso nagusiak praktikan nola jarriko dituzten aipatu dute; bestalde, egoera ahulenean dauden haur eta nerabeei dagokienez proposatzen dituzten neurriak azaldu dituzte; eta amaitzeko, programetan 18 urtetik beherako pertsonen parte-hartzea nola txertatzen duten aipatu dute."}, {"text_idx": "#000015", "text": "Lau erakunde antolatzaileek manifestu bat irakurri dute ekitaldiari amaiera emateko. Manifestu horrek funtsezko hamar puntu biltzen ditu etorkizuneko udal- eta foru-gobernuen programetan eta garapenean kontuan hartzeko. Honako hauek dira aipatutako hamar puntu horiek:"}, {"text_idx": "#000017", "text": "Herritar guztiengana eta haien beharretara hurbiltzen gaituzten neurriak, haurrak erdigunean jarriko dituen estrategia bat izateko aukera emango digutenak."}, {"text_idx": "#000018", "text": "Laburbilduz, haurren, nerabeen eta familien politika publikoak indartzea paradigma eta eredu berriekin, euskal haurren eta nerabeen eskubideak bermatuko dituzten abordatzeen garapena erraztuz."}, {"text_idx": "#000019", "text": "Please leave this field emptyMunduz Mundu buletina\nIzena eman gure buletinean berriak zure posta elektronikoan jasotzeko.\nDatu pertsonalen tratamendurako pribatutasun-politika irakurri dut eta onartzen dut.\nEz dugu zabor-korreorik bidaltzen! Gure pribatutasun-politika irakurri informazio gehiagorako\nRevisa tu bandeja de entrada o la carpeta de spam para confirmar tu suscripcio\u0301n."}, {"text_idx": "#000020", "text": "Izena eman gure buletinean berriak zure posta elektronikoan jasotzeko."}, {"text_idx": "#000021", "text": "Ez dugu zabor-korreorik bidaltzen! Gure pribatutasun-politika irakurri informazio gehiagorako"}]